kardosdrur/scandi-wiki huggingface dataset:
Frederikshavns Avis

Frederikshavns Avis var en dansk avis, der blev udgivet i Frederikshavn fra 1853 til 1995. Avisen blev stiftet af Michael Vogelius som også var redaktør, indtil 1886 hvor sønnen overtog posten. I 1872 erklærede avis sig som tilhænger af De Konservative og appellerede især til byens borgere, mens man tabte oplandets bønder til Vendsyssel Tidende fra Hjørring, der efterhånden trængte bladet mere og mere. I 1974 blev der tilført kapital fra Aalborg Stiftstidende for at styrke Frederikshavns Avis i kampen mod Vendsyssel Tidende.

Aalborg Stiftstidende, der i mellemtiden havde opkøbt/fusioneret med Vendsyssel Tidende, fusionerede 1. januar 1995 med Frederikshavns Avis, der herefter blev en lokaludgave af Vendsyssel Tidende under navnet VT Frederikshavns Avis. I 1999 blev koncernen omstruktureret til én avis, der første gang kom på gaden 18. september 1999 under navnet Nordjyske Stiftstidende (selv om der aldrig har eksisteret et stift kaldet Nordjylland). Frederikshavn blev hjemsted for en af lokalredaktionerne.

Den sidste chefredaktør på Frederikshavns Avis var Carl Christian Madsen.

Schalburgtage 

Den 27. marts 1945 ødelægges avisens trykkeri som følge af tysk schalburgtage, formentligt som hævn for danske modstandsfolks sabotage mod den tyske besættelsesmagt, men også på grund af avisens kritiske holdning til besættelsen. Med hjælp fra Aalborg Stiftstidende var avisen dog på gaden samme dag. Knap tre måneder senere fik avisen stablet et midlertidigt trykkeri på benene i Aage Vogelius’ tidligere lejlighed.

Tidslinje 
 1. september 1853 - Avisen stiftes af Michael Vogelius med ham selv som redaktør.
 1872 - Avisen erklærer sig som tilhænger af De Konservative.
 1886 - Sønnen Rudolf Vogelius overtager redaktørposten.
 7. oktober 1910 - Avisens stifter Michael Vogelius dør.
 1917 - Rudolfs søn Aage Vogelius overtager redaktørposten.
 1928 - Aage Vogelius bliver avisens udgiver.
 27. marts 1945 - Avisens trykkeri ødelægges som følge af tysk schalburgtage.
 1946 - Planer om nyt avisbyggeri i Danmarksgade, Frederikshavn.
 1948 - Avisen omdannes til aktieselskab med Aage Vogelius som direktør.
 1974 - Avisen tilføres kapital fra Aalborg Stiftstidende for at styrke avisens kamp mod Vendsyssel Tidende.
 1993 - Carl Christian Madsen overtager redaktørposten.
 1. januar 1995 - Avisen fusioneres ind i Vendsyssel Tidende.

Se også 
 Laages Boghandel
 Vendsyssel

Kilder 
 Farvel til æra som avishus | LokalavisenFrederikshavn.dk 
 Digitaliserede udgaver af Frederikshavns Avis i Mediestream
 Frederikshavns Avis i opslagsværket "De Danske Aviser"
 Gyldendals Den Store Danske om avisen. 

Aviser fra Jylland
Avis
Etableret i 1853
Dany Verlinden

Dany Verlinden (født 15. august 1963 i Aarschot, Belgien) er en tidligere belgisk fodboldspiller, der spillede som målmand. Han var på klubplan tilknyttet Lierse SK og Club Brugge i hjemlandet. Længst tid tilbragte han hos Club Brugge, hvor han spillede i 16 sæsoner og var med til at vinde fem belgiske mesterskaber.

Verlinden spillede én kamp for det belgiske landshold, og var derudover ofte tilknyttet holdet som reserve. Han var en del af den belgiske trup ved VM i 1994 og VM i 1998.

Titler 

Belgiske Mesterskab
 1990, 1992, 1996, 1998 og 2003 med Club Brugge

Belgiske pokalturnering
 1991, 1995, 1996, 2002 og 2004 med Club Brugge

Belgiens Super Cup
 1988, 1990, 1991, 1992, 1994, 1996, 1998, 2002 og 2003 med Club Brugge

Referencer

Eksterne henvisninger 
 Footballdatabase.eu spillerinfo 
 National-Football-Teams.com spillerinfo 

Fodboldspillere fra Belgien
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
Fodboldspillere fra Lierse SK
Fodboldspillere fra Club Brugge
Eric Fischl

Eric Fischl (9. marts 1948 i New York, USA) en en amerikansk maler, bosat i New York.
Eric Fischl er uddannet på California Institute of the Arts, Valencia 1972.

Fischl figurative maleri har generelt en fortællende base, og ikke sjældent, en mørk eller erotisk undertone.

Eksterne henvisninger 

 Eric Fischl Official Website 
 Eric Fischl 

Malere fra USA
6 Elefantskovcikadeviser

6 Elefantskovcikadeviser er en LP der blev indspillet i juni 1971 i Rosenberg-studiet i København og den blev produceret af Freddy Hansson og coveret blev tegnet af Ole Fick. Pladen indeholder seks sange og tre korte liveoptagelser fra Aalborghallen hvor Sigvaldi reciterer tekster. 

Pladen er et samarbejde mellem Povl Dissing og Burnin Red Ivanhoe og musikalsk er den tættere på folk-rock end på den fusion af jazz og rock der kendetegnede Burnin Red Ivanhoes musik på det tidspunkt. Undtagelsen er Tingel-Tangelmanden der før var udkommet på M 144. På denne udgivelse er den i en udgave der er dobbelt så lang som den originale og med mellotron spil af Karsten Vogel. Udover det, har Burnin Red Ivanhoe skrevet to sange til 6 Elefantskovcikadeviser: Wallifanten og Et Samfund. Sidstnævnte blev benyttet til Er I Bange, en kortfilm af Henning Carlsen. Findes på cd som en del af box-sættet Dansk Rock Historie 1965-1978.

Burnin Red Ivanhoe-album
Album fra 1971
Varoddbrua

Varoddbrua (Varoddbroen) er et broanlæg i Kristiansand i Norge på E18, der fører over Topdalsfjorden. Anlægget består af to broer.

Gamle Varoddbrua, der fører E18 i østgående retning, er den ældste og er en hængebro, der blev påbegyndt i 1953 og stod færdig i 1956. Den var da Nordeuropas længste hængebro og forkortede vejstrækningen med 17 km.

Den skulle stå i 100 år, men har i de sidste tiår haft et omfattende vedligeholdsproblem. 2. juni 2020 måtte man sige farvel til hængebroen, der rives stykvis i løbet af fem måneder.

Nye Varoddbrua, der fører E18 i vestgående retning, er en cantileverbro bygget i 1994.

Gamle og nye Varoddbrua

Noter

Eksterne henvisninger 

Kristiansand
Broer i Norge
Hvorfor døde Anette

Hvorfor døde Annette er en krimi fra 1959, skrevet af Else Fischer. Plottet er inspireret af de tidlige spændingsromaner af Agatha Christie, hvor hovedpersonen er en ung, smuk kvinde, der pludseligt bliver involveret i et mystisk dødsfald og beslutter sig for opklare det.

Plot

Christine Mogensen er en ung, smuk musikstuderende, som netop  er vendt hjem fra en succesrig turné til London, da hendes bror, Peter, indtrængende beder hende om at tage et job som sekretær hos familien til hans afdøde kæreste, Annette Skov. Han regner med, at hun ved at stille nogle bestemte spørgsmål om juledagene 1952 kan indhente oplysninger, der viser, hvorfor Annette har begået selvmord. Christine får hurtigt fornemmelsen af, at Annette i virkeligheden er blevet myrdet, og da hun udsættes for trusler på livet, samtidig med at to personer med tilknytning til familien Skov bliver myrdet, får hun vished for, at også Annette har været offer for et drab.

Der er mange mulige gerningsmænd, bl.a. Annettes to søstre Marianne og Bodil, Bodils mand Thorkild og to venner af familien, som begge har deres daglige gang i den prangende villa, som er rammen om familiens liv. Noget tyder på, at motivet til drabene skal søges i den virksomhed, som de driver i fællesskab, men der er også flere andre muligheder. Da politiet påbegynder efterforskningen viser det sig, at de har Peter og Christine blandt de hovedmistænkte, bl.a. fordi Peter er direktør for et konkurrerende firma. Spændingen holdes ved lige indtil sidste kapitel, hvor skurken afsløres.

Noter

Romaner fra Danmark
Litteratur i 1959
Jægersborg Kaserne

Jægersborg Kaserne, som beligger i den københavnske forstad Gentofte, var indtil 29. juni 2009 uddannelsessted for Forsvarets Sundhedstjeneste.

Historie 
På stedet, hvor Jægersborg Kaserne ligger, lå Jægersborg Slot, der indtil 1688 hed Ibstrup Slot. Slottet var opført i perioden 1609-20 af Christian IV og blev nedrevet i 1761.

Lauritz de Thurah udformede i perioden 1734-38 "Jægergården", som er de oprindeligt gule og nu fredede bygninger.

I 1717 blev der indrettet kaserne på en del af slottet, og siden har flere danske, militære enheder haft kvarter her. Eksempelvis havde livgardengarnison her i perioderne 1909-14 og 1920-43. Senest har forsvarets sundhedstjeneste haft hjemsted her.

Kasernen kom i 1962 til at hedde Forsvarets Lægekorps Skole, da den moderne del af kasernen blev opført. I 1974 skiftede skolen navn til Forsvarets Sanitetsskole.

I 2010 blev kasernen solgt. Den vestlige, fredede del af kasernen, blev købt af Ejendomsselskabet Norden og den nyere del af Gentofte Kommune.

Eksterne henvisninger 
 Nyt fra Forsvaret

Kilder 

Kaserne
Fredede militæranlæg i Danmark
Aietes

Aietes (græsk: Αἰήτης) var i græsk mytologi konge af Kolkis og søn af solguden Helios. 

Aietes var far till Medea, Chalciope og Absyrtos.

Græsk mytologi
Johanna Ahlm

Johanna Maria Helène Ahlm (3. oktober 1987 i Göteborg) er en tidligere svensk håndboldspiller, der spillede som playmaker på Sveriges håndboldlandshold. Privat danner hun par med Rasmus Overby, som tidligere spillede på Viborg HK's herrehold.

Klubhold 
Hun begyndte at spille håndbold som 7-årig i Göteborg-klubben IK Sävehof, hvor hun også var med til at vinde det svenske mesterskab i 2006, 2007 og 2009. 5. februar 2009 annoncerede Ahlm at hun fra sommeren 2009 skiftede hun til den danske klub Aalborg DH på en 2-årig kontrakt.

Viborg HK 
Johanna Ahlm skiftede allerede 1. oktober 2009 til ligarivalerne fra Viborg Håndboldklub på en lejeaftale gældene for resten af sæsonen 2009/2010. I slutningen af april 2010 blev Ahlm fritstillet fra hendes kontrakt med Aalborg DH, og hun kunne underskrive en 3-årig kontrakt med Viborg HK.

Landshold 
Hun var med det svenske A-landshold til Sommer-OL 2008 i Beijing. Få dage før Europamesterskaberne 2010 i Norge og Danmark havde hun i alt spillet 63 kampe og scoret 247 mål for nationalmandskabet. Hun deltog ikke i turneringen på grund af en skade.

Meritter som håndboldspiller 
  Svensk mesterskab (IK Sävehof) – 2006, 2007, 2009.
  Dansk mesterskab (Viborg HK) – 2010
  Champions League vinder (Viborg HK) – 2010

Referencer

Eksterne henvisninger 

 

 Johanna Ahlms spillerprofil  på Viborg Håndboldklubs hjemmeside.
 Johanna Ahlms private blog   

Håndboldspillere fra Sverige
Personer fra Göteborg
Håndboldspillere fra IK Sävehof
Håndboldspillere fra Aalborg DH
Håndboldspillere fra Viborg HK
Håndboldspillere fra Team Esbjerg
Håndboldspillere fra FC Midtjylland Håndbold
Olympiske håndboldspillere fra Sverige
Håndboldspillere ved sommer-OL 2012
Håndboldspillere ved sommer-OL 2008
Deltagere for Sverige ved sommer-OL 2008
Deltagere for Sverige ved sommer-OL 2012
Ludwig 4. af Hessen og ved Rhinen

Storhertug Ludvig 4. af Hessen og ved Rhinen (; 12. september 1837 – 13. marts 1892) var storhertug af Hessen og ved Rhinen fra 1877 til sin død i 1892. Han var ældste søn af prins Karl af Hessen og ved Rhinen og prinsesse Elisabeth af Preussen. Da hans onkel, storhertug Ludvig 3. af Hessen og ved Rhinen, døde barnløs i 1877 blev han storhertug.

Biografi

Første ægteskab 
Ludwig blev gift 1. juli 1862 med prinsesse Alice af Storbritannien (1843-1878), datter af dronning Victoria af Storbritannien. De fik syv børn:
 Viktoria af Hessen – (5. april 1863 – 24. september 1950) gift 1884 med Louis af Battenberg – 4 børn.
 Elisabeth af Hessen – (1. november 1864 – 18. juli 1918) gift 1884 med Sergej Aleksandrovitj af Rusland – ingen børn.
 Irene af Hessen – (11. juli 1866 – 11. november 1953) gift 1888 med Heinrich af Preussen – 3 børn.
 Ernst Ludwig af Hessen – (25. november 1868 – 9. oktober 1937) gift 1894 med Victoria Melita af Sachsen-Coburg-Gotha og skilt 1901 – 2 børn.  Gift anden gang i 1905 med Eleonore af Solms-Hohensolms-Lich – 2 børn.
 Friedrich af Hessen – (7. oktober 1870 – 29. maj 1873) havde hæmofili og døde af en hjerneblødning efter et fald fra et vindue.
 Alix af Hessen – (6. juni 1872 – 17. juli 1918) gift 1894 med Nikolaj 2. af Rusland – 5 børn.
 Marie af Hessen – (24. maj 1874 – 16. november 1878) død af difteri.

Lykken var ikke just med parret. I begyndelsen af 1873 fandt de ud af, at deres yngste søn, Friedrich, havde hæmofili, en arvelig blødersygdom, som skulle plage adskillige af dronning Victoria af Storbritanniens efterkommere. Han legede med sin ældre bror Ernst Ludwig og faldt ud af et vindue. Han døde få timer senere af en hjerneblødning. Denne tragedie var kun indledningen, for i begyndelsen af november 1878 blev familien ramt af difteri. Først var det den ældste datter, Viktoria, der blev syg og seks dage senere også Alexandra. Ganske få timer senere blev den yngste datter Marie også syg. Så Irene og den 14. november var både Ludwig og sønnen Ernst Ludwig også blevet syge. Marie døde den 16. november og moderen Alice var utrøstelig. I et par uger uger skjulte hun sandheden om Maries bortgang for de syge børn. Sønnen Ernst Ludwig græd og Alice forsøgte at trøste ham og blev smittet. Hun døde den 14. december.

Andet ægteskab 
Efter sin hustrus død giftede Ludwig sig den 30. april 1884 med Alexandrina Hutten-Czapska (1854-1941) til venstre hånd. Ægteskabet, der skabte stort furore i familien, blev dog annulleret året efter.

Militære karriere 
Ludwig førte sin egen hær til nederlag i den Preussisk-østrigske krig i 1866 på østrigsk side. Det førte til indlemmelsen af de øvrige hessiske hertugdømmer i Preussen, så der herefter kun var linjen i Hessen-Darmstadt tilbage.

I Den fransk-preussiske krig i 1870-1871 deltog han på preussisk side. Sejren førte til proklamationen af Tyske Kejserrige.

Se også 

Storhertuger af Hessen
Huset Hessen-Darmstadt
Personer fra Darmstadt
Mercedes-Benz C111

Mercedes-Benz C111 var et eksperiment fra Mercedes-Benz om at skabe en sportsvogn med centermotor. Ideen om sportsvogn med centermotor stammer tilbage fra 1960'erne. Mercedes-Benz havde i den samme periode fået licens fra NSU til at bygge wankelmotorer med over 50 hk. Dog brugte denne type motor 33 procent mere brændstof, og levetiden var kortere end på den eksisterende Mercedes-Benz 6-cylinderede motor.

Den første bil stod færdig i 1969 og blev fremvist samme år på bilmessen i Frankfurt. Bilen var bygget i glasfiber-armeret plastic og havde en Mercedes-Benz M950 motor.

C111
Konceptbiler
Biler med centermotor
Jerry Brown

Edmund Gerald "Jerry" Brown, Jr (født 7. april 1938) er en amerikansk politiker. Han var den 34. og 39. guvernør i den amerikanske delstat Californien i henholdsvis 1975-83 og fra 2011-19. Han er medlem af det Demokratiske parti.

Inden Brown overtog guvernørposten var han den 31. Attorney General of California (justitsminister). Han blev valgt som guvernør den 2. november 2010, og blev formelt indviet den 3. januar 2011, på 28. årsdagen for afslutningen af hans sidste valgperiode. I løbet af sin første periode som guvernør, var han den sjette yngste guvernør nogensinde i staten. Efter sin indsættelse som Californiens 39. guvernør, blev han den ældste i staten nogensinde og den ældste siddende guvernør i USA.

Brown har været valgt til en række statslige og lokale embeder , der spænder ligefra Los Angeles Community College District (1969-1971), Secretary of State of California (1971-1975), guvernør i Californien (1975-1983), formand for Californiens Demokratiske Parti (1989-1991), samt borgmester i Oakland (1999-2007).

Jerry Brown forsøgte i 1976, 1980 og 1992 at blive demkokraternes præsidentkandidat.

Eksterne henvisninger 

 Jerry Browns officielle hjemmeside
 Biografi om Jerry Brown på National Governors Associations hjemmeside 

Guvernører i Californien
Borgmestre fra USA
Personer fra Californien
Syntesebiologi

Syntesebiologi er et nyt forskningsområde hovedsageligt inden for biologi, der kombinerer mange forskellige naturvidenskabelige områder: kemi og nanoteknologi, molekylær plantebiologi, molekylær neurobiologi og biofysik.

Syntesebiologi handler om at forstå, hvordan biologiske systemer er organiseret og herigennem få indsigt i, hvordan man kan bygge tilsvarende systemer ved at kombinere funktionelle biologiske molekyler i nye grupper.

Eksterne henvisninger 
 Synbio.ku.dk, Københavns Universitet
 SyntheticBiology.org  med mange yderligere henvisninger 

Biologi
Kuban

Kuban (, ) er en  flod i det nordlige  Kaukasus i Rusland. Den løber gennem den autonome republik Karatjajevo-Tjerkessien, Stavropol kraj, Krasnodar kraj og den autonome republik Adygeja.

Floden er 870 km lang og løber mod nord og vest fra sine kilder ved bjerget Elbrus i Kaukasus, og munder ud i Azovhavet. Afvandingsområdet er på 57.900 km². Den er sejlbar op til Krasnodar. 

Byer langs Kuban er Karatsjajevsk, Tsjerkessk, Nevinnomyssk, Armavir, Ust-Labinsk, Krasnodar og Temrjuk. Slavjansk ved Kubani ligger egentlig ikke ved Kubanfloden, men ved en af dens forgreninger, Protoka, i floddeltæt.

Kubans floddelta er det næststørste i Europa efter Volga, og efterfulgt af Donaudeltaet.

Referencer

Eksterne henvisninger 

Floder i republikken Adygeja
Floder i republikken Karatjajevo-Tjerkessien
Floder i Krasnodar kraj
Floder i Stavropol kraj
Partikelforurening

Partikelforurening er den del af luftforureningen, der udgøres af partikler. Partikler er i denne sammenhæng små mængder af fast eller flydende stof, der svæver i luften. Størrelsesmæssigt varierer partiklerne fra mindre end 0,03 mikrometer, kaldet nanopartikler, og til mere end 2,5 mikrometer, kaldet grove partikler. Nogle partikler stammer fra menneskelig aktivitet, bl.a. fra trafikken og fra brændeovne. Andre partikler stammer fra naturlige kilder, bl.a. saltholdige partikler fra havet. Der kan også dannes partikler i atmosfæren, når forskellige luftarter gennemgår kemiske og fysiske processer, der danner stoffer på flydende eller fast form.

En stor del af de partikler, vi kommer i kontakt med i dagligdagen er fra trafikken, men en ikke uvæsentlig del stammer fra forurening i andre lande, som er blevet transporteret til Danmark med luftstrømme. 
I dag er det hovedsageligt de mindste partikler, der er fokus på, da det har vist sig, at det er disse, der har den største helbredsmæssige effekt på mennesker . Dog er de større partikler også stadig genstand for forskning . 
Grunden til, at partiklerne er farlige for mennesker, er deres indvirkning på menneskets immunforsvaret. Partiklernes indvirkning på immunforsvaret gør, at man i højere grad kan udvikle allergier overfor støv, husdyr og pollen .

Grænseværdi for brænderøgpartikler 
De partikler, der stammer fra brænderøg er de meget fine med en diameter på 2,5 mikrometer (såkaldte ”PM2.5”). Her har EU vedtaget en grænseværdi, som ligger på 20 mikrogram/m3 luft i årsgennemsnit. Årsgennemsnittet beregnes som ”90% af 1-timesværdierne eller (hvis ikke tilgængelige) 24-timersværdier over et år”

Ved målinger i områder på Sjælland fandt man de højeste værdier i et boligkvarter i Gundesømagle. Her var lå udledningen gennem fyringsperioden (vinteren) i døgngennemsnit  på 4,5 mikrogram/m3 luft. Dvs. at de højeste, målte danske tal ligger omtrent på en fjerdedel af de foreskrevne grænseværdier.

Se også
 Atmosfærisk støv

Referencer

Eksterne henvisninger
 dmu.dk/luft/stoffer/partikelforurening/ , Danmarks miljøundersøgelser ved Aarhus universitet, indeholder mange yderligere henvisninger
 mst.dk/billede, Kort over stationer med overkredet grænseværdi 
Miljø og samfund

Luftforurening
En god dag at dø

En god dag at dø (Little Big Man) er en amerikansk drama- og westernfilm fra 1970, instrueret af Arthur Penn og med Dustin Hoffman i hovedrollen.

Handling 

Den 121-årige Jack Crabb (Hoffman) ser tilbage på sit rige liv som deltager i de fleste hændelser og myter i det vilde vesten.

Filmen begynder med, at han bliver reddet af Cheyenne-indianerne som 10-årig, efter at Pawnee-indianere har dræbt hans forældre. Han bliver hos indianerne indtil han som voksen vender tilbage til de hvides verden, hvor han forsøger sig med forskellige former for arbejde, så som medicinsælger, handelsmand og cowboy. Efterfølgende kommer han i hæren og deltager i et angreb mod Cheyenne-lejren, men bliver rasende da soldaterne dræber kvinder og børn. Da General Custer mange år senere dræber hans hustru og barn, bestemmer han sig for at hævne dem, og som spejder for hæren leder han dem i en fælde ved 
Little Bighorn.

Filmen er en blanding af historiske fakta og fiktion.

Om filmen 
Dan George blev nomineret til en Oscar (for bedste mandlige birolle). Desuden fik filmen flere nomieringer til Golden Globes- og BAFTA-priser. I årene 1970-71 vandt den flere mindre, internationale priser.

Rollebesætning (udvalg) 
 Dustin Hoffman – Jack Crabb
 Faye Dunaway – Mrs. Louise Pendrake
 Chief Dan George – Old Lodge Skins
 Martin Balsam – Mr. Merriweather
 Richard Mulligan – General Custer
 Jeff Corey – Wild Bill Hickok
 Amy Eccles – Sunshine

Eksterne Henvisninger 

Dramafilm fra USA
Amerikanske film fra 1970
Westernfilm fra USA
Dan George

Chief Dan George (født 24. juli 1899, død 23. september 1981) var høvding for Tsleil-Waututh Nation, en Coast Salish-stamme på Burrard Inlet i North Vancouver, British Columbia i Canada. Han var også forfatter, digter og Oscar-nomineret skuespiller.

Tidlige år 
Chief Dan George blev født som Geswanouth Slahoot i North Vancouver. Hans engelske navn var oprindelig Dan Slaholt, men som femårig, da han begyndte på kostskole, blev efternavnet ændret til George.

George havde en række forskellige stillinger, herunder som havnearbejder, bygningsarbejder og skolebuschauffør.

Fra 1951 til 1963 var han høvding for Tsleil-Waututh Nation.

Skuespilkarriere 
I 1960, i en alder af 60 år, fik han sin første rolle som skuespiller i CBC Televisions tv-serie Cariboo Country, hvor han spillede "Ol' Antoine". Samme rolle havde han i Walt Disney Studios-filmen Smith!, som var en bearbejdet udgave af et afsnit af tv-serien (der var baseret på Breaking Smith's Quarter Horse, en kortroman af Paul St. Pierre).

Som 71-årig vandt George flere priser for sin rolle i Arthur Penns film En god dag at dø (Little Big Man) og blev desuden nomineret til en Oscar for bedste mandlige birolle.

Han fortsatte sin skuespilkarriere i andre film, så som i Clint Eastwoods Øje for øje (The Outlaw Josey Wales), Paul Mazurskys Harry and Tonto, samt i fjernsynet, herunder en rolle i miniserien Coloradosagaen (Centennial), baseret på bogen af James A. Michener. Han medvirkede i 1973 i et afsnit af den oprindelige Kung Fu-tv-serie med David Carradine.

George spillede rollen som Rita Joes far i George Rygas skuespil The Ecstasy of Rita Joe, som blev opført i Vancouver, National Arts Centre i Ottawa og Washington D.C..

Under sin skuespilkarriere arbejdede George på at fremme ikke-indianeres forståelse af First Nations-folket (som indianere kaldes i Canada). Hans monolog Lament for Confederation, en anklage mod den hvide kolonialismes tilegnelse af indianernes territorium, blev fremført ved Vancouvers fejring af Canadas hundredeårsjubilæum i 1967. Monologen tilskrives den stigende politiske aktivisme blandt Canadas indianere, foruden at have igangsat en udbredt positiv holdning til indianere blandt ikke-indianere.

I 1971 blev George udnævnt til en Officer of the Order of Canada. I 2008 udstedte Canadas postvæsen et frimærke i serien kaldet "Canadians in Hollywood" (Canadiere i Hollywood) med Dan George som motivet.

Han døde i Vancouver i 1981 som 82-årig, og er begravet på Burrard Cemetery.

Litteratur 
 George, Dan, og Hirnschall, Helmut: My Heart Soars. Toronto: Clarke, Irwin, 1974. 
 George, Dan, og Hirnschall, Helmut: My Spirit Soars. Surrey, B.C., Canada: Hancock House, 1982. 
 Mortimer, Hilda, og George, Dan: You Call Me Chief: Impressions of the Life of Chief Dan George. Toronto: Doubleday Canada, 1981. 
 George, Dan, og Hirnschall, Helmut: The Best of Chief Dan George. Surrey, B.C.: Hancock House, 2003.

Referencer

Eksterne henvisninger 

 
 Chief Dan George i CBC TV's Telescope, 1971

Skuespillere fra Canada
Selvbiografer fra Canada
Digtere fra Canada
Cobra (bryggeri)

Cobra er et bryggeri som blev etablert i 1989 i Fulham i England.

Cobra sælger sine produkter i 50 lande. Der findes en række forskellige typer af Cobra øl, blandt andet King Cobra, Cobra Light, Cobra Zero.

Bryggerier i Storbritannien
Etableret i 1989
Drikke fra Storbritannien